CELEX: 32018D0807(02)
Language: bg
Date: 2018-08-03 00:00:00
Title: Решение за изпълнение на Комисията от 3 август 2018 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор (Uhlen Roth Lay (ЗНП)

7.8.2018   
               
               
                  BG
               
               
                  Официален вестник на Европейския съюз
               
               
                  C 277/8
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 3 август 2018 година
         за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
         (Uhlen Roth Lay (ЗНП)
         (2018/C 277/04)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Германия изпрати заявление за защита на наименованието „Uhlen Roth Lay“ в съответствие с част II, дял II, глава I, раздел 2 от Регламент (ЕС) № 1308/2013.
                  
               
                     (2)
                  
                  
                     В съответствие с член 97, параграф 2 от Регламент (ЕС) № 1308/2013 Комисията разгледа заявлението и стигна до заключението, че са спазени условията, предвидени в членове 93 — 96, член 97, параграф 1 и членове 100, 101 и 102 от посочения регламент.
                  
               
                     (3)
                  
                  
                     С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на предварителната национална процедура за разглеждане на заявлението за защита на наименованието „Uhlen Roth Lay“,
                  
               РЕШИ:
         
            Член единствен
            Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта във връзка с наименованието „Uhlen Roth Lay“ (ЗНП) са поместени в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
            
         
         
            Съставено в Брюксел на 3 август 2018 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            ЕДИНЕН ДОКУМЕНТ
            
               „Uhlen Roth Lay“
            
            
               PDO-DE-02083
            
            
               Дата на подаване на заявлението: 26.3.2015 г.
            
            1.   Наименование/наименования за регистрация
            
            Uhlen Roth Lay
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  
                     
                        5.
                     
                     
                        Качествено пенливо вино
                     
                  4.   Описание на виното(вината)
            
            
               Качествено вино
            
            В лозарския имот Uhlen Roth Lay отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Roth Lay, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите, които често се характеризират с хладно метална, но сдържана тръпчивост, като на небцето се получава изтънчено усещане. В повечето случаи вината притежават само много малко от известните плодови аромати. Понякога това са нотки на зрели есенни ябълки, друг път пък се усеща деликатният мирис на теменужки в съчетание със сладък корен.
            Общи аналитични характеристики
            
                        Максимално общо алкохолно съдържание (в % обем):
                     
                     
                        15,0 
                     
                  
                        Минимално действително алкохолно съдържание (в % обем):
                     
                     
                        11,5 
                     
                  
                        Минимална обща киселинност:
                     
                     
                        5,0  грама на литър, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                        1,08 
                     
                  
                        Максимално съдържание на общ серен диоксид (в милиграми на литър):
                     
                     
                        250
                     
                  
               Вино със специални характеристики (Prädikatswein) (Auslese)
            
            В лозарския имот Uhlen Roth Lay отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Roth Lay, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите, които често се характеризират с хладно метална, но сдържана тръпчивост, като на небцето се получава изтънчено усещане. В повечето случаи вината притежават само много малко от известните плодови аромати. Понякога това са нотки на зрели есенни ябълки, друг път пък се усеща деликатния мирис на теменужки в съчетание със сладък корен. При вината с обозначение Auslese към описаната по-горе палитра на аромати и вкусове се добавя деликатна сладост.
            Общи аналитични характеристики
            
                        Максимално общо алкохолно съдържание (в % обем):
                     
                     
                        41,0 
                     
                  
                        Минимално действително алкохолно съдържание (% обем):
                     
                     
                        5,5 
                     
                  
                        Минимална обща киселинност:
                     
                     
                        7,0  грама на литър, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                        2,1 
                     
                  
                        Максимално съдържание на общ серен диоксид (в милиграми на литър):
                     
                     
                        350
                     
                  
               Вино със специални характеристики (Prädikatswein) (Beerenauslese, Trockenbeerenauslese и Eiswein)
            
            В лозарския имот Uhlen Roth Lay отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Roth Lay, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите, които често се характеризират с хладно метална, но сдържана тръпчивост, като на небцето се получава изтънчено усещане. В повечето случаи вината притежават само много малко от известните плодови аромати. Понякога това са нотки на зрели есенни ябълки, друг път пък се усеща деликатния мирис на теменужки в съчетание със сладък корен. При вината с обозначение Auslese към описаната по-горе палитра на аромати и вкусове се добавя деликатна сладост, а при вината с обозначение Beerenauslese —- по-сметанова сладост, която може да съдържа и нотки на мед. При вината с обозначене Trockenbeerenauslese тези аспекти на винените аромати са още по-изразени. При вината с обозначение Eiswein описаната по-горе палитра на аромати и вкусове включва пикантна киселинност.
            Общи аналитични характеристики
            
                        Максимално общо алкохолно съдържание (в % обем):
                     
                     
                        41,0 
                     
                  
                        Минимално действително алкохолно съдържание (в % обем):
                     
                     
                        5,5 
                     
                  
                        Минимална обща киселинност:
                     
                     
                        7,0  милиеквивалента на литър;
                     
                  
                        Максимално съдържание на летливи киселини (в милиеквиваленти на литър):
                     
                     
                        2,1 
                     
                  
                        Максимално съдържание на общ серен диоксид (в милиграми на литър):
                     
                     
                        400
                     
                  
               Sekt b.A. (качествено пенливо вино, произведено в определен район)
            
            В лозарския имот Uhlen Roth Lay отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Roth Lay, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите, които често се характеризират с хладно метална, но сдържана тръпчивост, като на небцето се получава изтънчено усещане. В повечето случаи вината притежават само много малко от известните плодови аромати. Понякога това са нотки на зрели есенни ябълки, друг път пък се усеща деликатния мирис на теменужки в съчетание със сладък корен. При вината с обозначение Sekt b.A. описаната при вината Prädikatswein палитра на аромати и вкусове се подчертава и засилва от въглеродния диоксид, който се получава при производството на пенливо вино.
            Общи аналитични характеристики
            
                        Максимално общо алкохолно съдържание (в % обем):
                     
                     
                        13,5 
                     
                  
                        Минимално действително алкохолно съдържание (в % обем):
                     
                     
                        11,5 
                     
                  
                        Минимална обща киселинност:
                     
                     
                        5,0  грама на литър, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                        1,08 
                     
                  
                        Максимално съдържание на общ серен диоксид (в милиграми на литър):
                     
                     
                        185
                     
                  5.   Винопроизводствени практики
            
            a.   
                  Основни енологични практики
               
            
            Приложими ограничения при производството на вината
            Не са разрешени: калиев сорбат, лизозим, диметил дикарбонат, електродиализа, намаляване на алкохолното съдържание, катионообменители, концентриране (криоконцептрация, осмоза, конична центрофужна колонка), подслаждане с гроздова мъст, парчета или препарати от дъбово дърво.
            
               Качествено вино
            
            Специфична енологична практика
            
                         
                     
                     
                        Най-малко 88 градуса по Оксле; максимална киселинност = 7,5 g/l; обогатяване с алкохол до максимално 14,0 % обем.
                     
                  
                         
                     
                     
                        До 100 градуса по Оксле и обогатени с алкохол вина: максимално съдържание на остатъчна захар = „полусухо“ съгласно закона за виното
                     
                  
                         
                     
                     
                        Над 100 градуса по Оксле: максимално съдържание на остатъчна захар = тегло на мъстта/3
                     
                  
               Вино със специални характеристики (Prädikatswein), допълнено с: Auslese, Beerenauslese, Trockenbeerenauslese, Eiswein
            
            Специфична енологична практика
            
                         
                     
                     
                        Auslese: най-малко 105 градуса по Оксле; минимално съдържание на остатъчна захар = 90 g/l;
                     
                  
                         
                     
                     
                        Beerenauslese: най-малко 130 градуса по Оксле; минимално съдържание на остатъчна захар = 150 g/l;
                     
                  
                         
                     
                     
                        Trockenbeerenauslese: най-малко 180 градуса по Оксле; минимално съдържание на остатъчна захар = 180 g/l;
                     
                  
                         
                     
                     
                        Eiswein: най-малко 130 градуса по Оксле; минимално съдържание на остатъчна захар = 150 g/l.
                     
                  
               Sekt b.A. (качествено пенливо вино, произведено в определен район)
            
            Специфична енологична практика:
            
                         
                     
                     
                        традиционна ферментация в бутилка
                     
                  б.   
                  Максимални добиви
               
            
            70 хектолитра от хектар
            6.   Определен район
            
            Uhlen Roth Lay е част от ЗНП „Mosel“ (регистрационен № PDO-DE-A1270). Лозарските масиви на Uhlen Roth Lay са разположени в землищата на Kobern и Winningen, окръг Mayen-Koblenz във федерална провинция Райнланд-Пфалц. Наименованието „Uhlen Roth Lay“ е свързано с едноименната най-висока точка на гората над лозята и с червеникавите скали и се използва от незапомнени времена за назоваване на тази част от лозарския имот Uhlen. Районът започва от първите лозя надолу по течението след долината Belltal — парцели № 262/54 и 156/53 — и завършва надолу по течението със следните парцели: № 6/1, 117/1 и 2394/3.
            Продуктите със ЗНП „Uhlen Roth Lay“ може да са произведени в района на регистрираното ЗНП „Mosel“ (регистрационен № PDO-DE-A1270). Определеният район е част от ЗНП „Mosel“.
            Лозарският имот Uhlen Roth Lay заема площ от 15,97 ha.
            7.   Основни винени сортове грозде
            
            Weißer Riesling
            8.   Описание на връзката/връзките
            
            Лозарските масиви Uhlen Roth Lay са част от терасирания пейзаж по долното течение на река Мозел. Терасите на Uhlen Roth Lay са разположени по традиционен начин с южна насоченост и се намират на надморска височина приблизително между 75 и 210 m. С 11,6 °C средната температура през последните пет години е относително висока, както може и да се очаква на толкова ниска надморска височина. Оскъдните валежи (около 620 mm) и големият брой часове слънцегреене (1 922) създават микроклимат, който е твърде различен от този на други райони на ЗНП „Mosel“ и е отговорен за специфичната зрялост на гроздето (високо потенциално алкохолно съдържание със слаба киселинност и зрели феноли). Вината имат реноме на много изразителни и с много плътен вкус. За физиологичната зрялост на гроздето и индивидуалния вкус на произвежданите там вина допринасят специфичните геоложки условия на района Uhlen Roth Lay. В геохронологичната скала Uhlen Roth Lay попада в периода на Девон, серия Долен девон. По-конкретно зоната се състои от седименти от етажа Горен емсий/подниво Laubach, съдържащи емсиеви кварцити и по-старата част от слоеве Hohenrhein. Скалата има много високо съдържание на магнезий, алуминий и най-вече желязо. Някои камъни се състоят от 8 % железни оксиди, включени под формата на малки топчета с диаметър само 0,25 mm между песъчинките. Отделните песъчинки са свързани помежду си със силициева киселина, която прави скалата толкова твърда. Образуваната от тези седименти изветрена скалиста почва представлява регосол от различни шисти, повечето от тях тинести и песъчливи. Стойността на рН на почвата е по-ниска отколкото в съседните райони със ЗНП (около 6,0 в сравнение със 7,5 в съседните райони). Фактът, че почвата съдържа относително малко частици глина и е много камениста (делът на камъни е над 50 %), означава, че е добре аерирана чак до долните слоеве. В съчетание със специфичната микрофлора и микрофауна това води до значителни органолептични различия на вината в сравнение с вината от съседните ЗНП. Много вина от Uhlen Roth Lay имат подчертано изтънчен характер. Обикновено младите вина са много затворени, но имат огромен потенциал за стареене. Човешкото влияние се основава на лозаро-винарската традиция, която датира от хилядолетия. Има доказателства още от римско време за изкуството на засаждането на лозя върху тераси, поддържани от сухи каменни стени. През 380 г. сл. Хр. римският поет Авсони нарича тези конструкции „амфитеатри“. Друго доказателство за тази практика са находките на римски монети в терасите — вероятно са били жертвени дарове. Оттогава насам в този район непрекъснато се произвежда вино. С течение на столетията качеството на производството постоянно се подобрява чрез нови сортове грозде (от началото на 19-ти век Riesling) и нови системи на отглеждане (къса резитба без подпора, на единични колове или в телени конструкции). През последните десетилетия нарастващата осведоменост за околната среда доведе главно до все по-малкото използване на силно разтворими неорганични торове. В резултат на това в почвата са се върнали популации от естествената микрофлора и микрофауна, поради което абсорбцията на хранителните вещества, както и катионният обмен, все повече се извършват чрез приемането на сложни молекули в симбиозно взаимодействие с микробите, намиращи се на кореновите власинки. Тези микроби може да служат като предаватели между специфичните органични вещества и минералите в почвата, като по този начин вкусът на виното става още по-уникален.
            Описаната по-горе връзка важи еднакво за вината с обозначение Sekt b.A.
            9.   Основни допълнителни условия
            
            
               Правна рамка:
            
            Разпоредби от националното право
            
               Вид допълнително условие:
            
            Допълнителни изисквания за етикетиране
            
               Описание на условието:
            
            Информацията, която трябва да бъде предоставена върху етикетите и опаковката, се определя въз основа на действащите законови и подзаконови разпоредби на Европейския съюз, Федерална република Германия и федералната провинция Райнланд-Пфалц. За да може традиционните понятия, свързани с това наименование за произход, да се използват върху етикета, виното трябва да е преминало официална проверка. Едва след като тази официална проверка потвърди, че виното отговаря на специалните изисквания, то получава официален контролен номер, който се състои от няколко цифри, указващи контролния орган, номера на стопанството, броя на предадените за проверка вина и годината, през която са предадени вината или е издаден контролният номер. Контролният номер трябва да бъде посочен върху етикета. Традиционните понятия „Qualitätswein“, „Prädikatswein“ и „Sekt b.A.“ са свързани с наименованието за произход и могат да заместят наименованието „ЗНП“.
            
               Връзка към спецификацията на продукта
            
            http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588